b'\n_START_ARTICLE_\nMartha Chase\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nMartha Chase syntyi ja kasvoi Cleveland Heightsin kaupungissa. Chase suoritti vuonna 1950 alemman korkeakoulututkinnon Woosterin collegesta. Pian t\xc3\xa4m\xc3\xa4n j\xc3\xa4lkeen Alfred Hershey palkkasi Chasen tutkimusavustajakseen. Hershey tutki Cold Spring Harbor Laboratoryss\xc3\xa4 virusten kopioitumista._NEWLINE_Tutkijat uskoivat viel\xc3\xa4 1940-luvulla, ett\xc3\xa4 proteiini olivat solujen perinn\xc3\xb6llist\xc3\xa4 aineistoa, mutta keuhkokuumetta aiheuttavilla bakteereille tehdyt havainnot viittasivat puolestaan nukleiinihappojen suuntaan. DNA:n rooliin asiassa ei kuitenkaan kovin laajasti uskottu. Vasta vuonna 1952 tehdyt Hersheyn\xe2\x80\x93Chasen-kokeet onnistuivat todistamaan DNA:n sis\xc3\xa4lt\xc3\xa4v\xc3\xa4n geenit._NEWLINE_Chase siirtyi vuonna 1953 ty\xc3\xb6skentelem\xc3\xa4\xc3\xa4n Oak Ridgen kansallislaboratorioon ja sielt\xc3\xa4 Rochesterin yliopistoon. V\xc3\xa4it\xc3\xb6stutkimuksensa h\xc3\xa4n aloitti 1959. Se valmistui 1954 Etel\xc3\xa4-Kalifornian yliopistossa. Chase teki v\xc3\xa4it\xc3\xb6skirjansa yliopiston molekyylimikrobiologian ja immunologian ohjelmassa._NEWLINE_Chasen tieteellinen ura p\xc3\xa4\xc3\xa4ttyi jo 1960-luvun lopulla useiden henkil\xc3\xb6kohtaisten takaiskujen takia, Ennen kuolemaansa h\xc3\xa4n k\xc3\xa4rsi muutaman vuosikymmenen ajan dementiasta ja menetti lyhytkestoisen muistinsa. H\xc3\xa4n kuoli keuhkokuumeeseen vuonna 2003.'